Document ID: 32005R1050

32005R1050
L 173/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1050/2005 AL COMISIEI
din 5 iulie 2005
de modificare a Regulamentului (CE) nr. 2377/1999 de stabilire a standardului de comercializare pentru sparanghel
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1) în special articolul 2 alineatul (2),
întrucât:
(1)
Regulamentul (CE) nr. 2377/1999 al Comisiei (2) stabilește standardul de comercializare pentru sparanghel. Anexa la regulamentul menționat anterior menționează, în partea referitoare la caracteristicile minime, că mugurii de sparanghel pot fi spălați dar nu înmuiați.
(2)
O practică curentă în sector este cufundarea mugurilor de sparanghel alb în apă cu gheață înainte de ambalare pentru a evita colorarea în roz.
(3)
Pentru a ține seama de această practică, trebuie modificate, în caracteristicile minime, dispozițiile privind spălarea necorespunzătoare.
(4)
Regulamentul (CEE) nr. 2377/1999 trebuie, prin urmare, modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2377/1999 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 iulie 2005.

Labels: 3
17